Оженио се, 1956., америчком списатељицом Џои Дејвидмен; умрла је од рака четири године касније, када је имала 45 година, а Луис је умро 22. новембра 1963. од затајења бубрега, недељу дана пре његовог 65. рођендана. Извештавање медија о његовој смрти је било минимално, пошто су он и колега британски писац Олдус Хаксли умрли истог дана када је амерички председник Џон Ф. Кенеди убијен. На 50. годишњицу његове смрти, 2013., у Луисову част је подигнут споменик у Песничком кутку у Вестминстерској опатији.